ΜΙΑ ΣΕΙΡΑ ΤΟΥ NETFLIX
ΑΡΧΕΣ ΠΡΟΓΡΑΜΜΑΤΙΣΜΟΥ
ΒΑΣΙΚΕΣ ΓΝΩΣΕΙΣ Η/Υ
ΠΡΩΤΟ ΒΡΑΒΕΙΟ ΚΥΒΕΡΝΟΑΣΦΑΛΕΙΑΣ 2020
Ξύπνησες.
Έφτιαξα το αγαπημένο σου γκιμπάπ. Φάε γρήγορα.
Επόμενη είδηση.
Η μεγαλύτερη συλλογική αγωγή στην ιστορία της Ν. Κορέας
ξεκινά σύντομα.
Η χρήστες της ιστοσελίδα Ραόν
ζητούν αποζημίωση για διαρροή προσωπικών δεδομένων.
Ο αριθμός όσων συνυπογράφουν την αγωγή ξεπερνά τα 30 εκατομμύρια
και το ποσό που ζητούν πλησιάζει τα τρία τρις.
Η Τεσάν,
εταιρεία της υποψήφιας υπουργού Τε Σου-μι,
κατέθεσε αγωγή στο Κεντρικό Δικαστήριο
εκ μέρους των χρηστών της Ραόν.
Στο μεταξύ, ο Μπε Ιν-τσέολ, ιδρυτής και CEO της Ραόν,
δεν έχει συνέλθει ακόμα από την απόπειρα αυτοκτονίας
κατά τη διάρκεια της δίκης ενάντια στην ΕΕΚ,
σχετικά με το πρόστιμο που επιβλήθηκε για τη διαρροή.
Αυξάνεται η ανησυχία ότι η Ραόν,
η μεγαλύτερη εταιρεία ηλεκτρονικού εμπορίου, θα χρεοκοπήσει
εξαιτίας των τριών τρις γουόν που της ζητούνται.
Γιατί λένε το ίδιο σε όλα τα δελτία;
Έκανε κάτι η Χανμπάντα;
Τι κάνει το τμήμα μας;
Θα τους μεταφέρω τα σχόλιά σας.
Δεν πρέπει να φανεί ότι η ισχυρή Τεσάν θέλει να χρεοκοπήσει η Ραόν.
Αυτό θέλει η Χανμπάντα.
Γι' αυτό αναφέρουν το όνομά μου και ότι ο CEO νοσηλεύεται.
-Συμφωνείς; -Ναι.
Η Τεσάν συνήθως δουλεύει με εταιρείες.
Το γεγονός ότι εκπροσωπούμε τους καταναλωτές
δείχνει θάρρος.
Πρέπει να τονίσουμε ότι εκπροσωπούμε 30 εκατομμύρια πολίτες,
και ας φαίνεται ότι πηγαίνουμε κόντρα
στους υπάρχοντες πελάτες μας.
Μαμά.
Έχω κάτι να σου πω.
-Δουλεύω τώρα… -Εγώ το έκανα.
Τι;
Εγώ το έκανα.
Εγώ χάκαρα τη Ραόν.
Χαίρομαι που μου είπες την αλήθεια.
Αλλά δεν πρέπει να το πεις σε κανέναν άλλον.
Θα τα φροντίσω όλα εγώ.
Τι θα κάνεις;
Θα πάμε στην αστυνομία;
Γιατί αναφέρεις συνέχεια την αστυνομία;
Ας πούμε ότι πάμε.
Τι λες να γίνει μετά;
Έχεις ιδέα πόσο τρομακτική
και οδυνηρή θα είναι η τιμωρία σου;
Μαμά, ήδη φοβάμαι και υποφέρω πολύ.
Αν η τιμωρία κάνει τα πράγματα καλύτερα,
θα τη δεχτώ.
Εγώ το έκανα.
Εγώ φταίω που η Ραόν καταστράφηκε και ο Ιν-τσέολ νοσηλεύεται.
Τσόι Σανγκ-χιον!
Δεν σκέφτεσαι τη μητέρα σου;
Ξέρεις πόσα διακυβεύονται για μένα;
Πλησιάζει η ακρόασή μου!
Τι σχέση…
έχει αυτό;
Φοβάσαι ότι δεν θα γίνεις υπουργός εξαιτίας μου;
Ναι!
Πώς έκανες κάτι τέτοιο
την ώρα που προσπαθώ να γίνω υπουργός;
Τώρα βρήκες;
Σου ζήτησα πολλά;
Σου ζήτησα ποτέ καλούς βαθμούς;
Το μόνο που ήθελα
ήταν ο γιος μου να γίνει καλός άνθρωπος!
Κι εσύ;
Σε όλη σου τη ζωή ήσουν καλή;
Λες να μην ξέρω;
-Τι; -Η Γου Γιουνγκ-γου!
Νομίζεις ότι δεν ξέρω;
ΥΠΟΘΕΣΗ 16 ΕΝΤΕΛΩΣ ΠΑΡΑΞΕΝΗ ΚΑΙ ΑΣΥΝΗΘΙΣΤΗ
Δεν υπάρχει τρόπος να μπαίνεις λίγο πιο γρήγορα;
Ναι.
Στο εξής, θα μετράω "ένα, δύο, τρία" λίγο…
Τέλος πάντων. Το σκεφτήκατε;
Ορίστε;
Σκεφτήκατε αυτό που κάνατε;
Ναι, εγώ το σκέφτηκα πολύ.
Στο εξής, θα τηρώ όσα προβλέπονται
και δεν θα λέω ό,τι θέλω.
Οι απόφοιτοι του Χάνα ξέρουν.
Σωστά.
Δεν με ενοχλεί να λένε τη γνώμη τους οι πρωτάρηδες, εντάξει;
Δεν με πειράζει όταν το κάνετε.
Τις προάλλες, όμως, είπατε
"Μιλάς όταν σου μιλάω
και κάνεις ό,τι σου λέω…"
-Γεια σας. -Καθίστε.
Καθίστε.
Μην κάνετε έτσι, εντάξει;
Καθίστε.
Θα συμμετάσχω κι εγώ στην αγωγή κατά της Ραόν.
Δεν μένει πολύς χρόνος ως τη δίκη.
Ποιο είναι το πλάνο;
Θα τονίσουμε την απόφαση στην αγωγή κατά της ΕΕΚ,
στην οποία αποδείχθηκε
ότι ο χρόνος αδρανοποίησης δεν ήταν η αιτία
της διαρροής των δεδομένων.
Εντάξει.
Επειδή κερδίσαμε την αγωγή,
ξεκινάμε από πλεονεκτική θέση.
Χαίρομαι που σας έχουμε, κύριε Τζανγκ.
Το επιχείρημα ότι το χακάρισμα ξεκίνησε πριν αναθεωρηθεί ο νόμος
το βρίσκεις μόνο
αν προσέξεις τις λεπτομέρειες.
Μπράβο.
Μαθαίνουμε πολλά από τον κύριο Τζανγκ.
Σωστά.
Πώς είναι ο κύριος Μπε Ιν-τσέολ;
Δεν έχει συνέλθει ακόμα
και φαίνεται ότι το Δ.Σ. της Ραόν
θα κάνει τον Κιμ Τσαν-χονγκ ανεξάρτητο διευθύνοντα σύμβουλο.
Έτσι, ο κύριος Κιμ θα μπορεί
να αποφασίζει μόνος του όσο λείπει ο κύριος Μπε.
CEO ΚΙΜ ΤΣΑΝ-ΧΟΝΓΚ
Σύμφωνα με την απόφαση του Δ.Σ. της Ραόν,
καταργούμε το σύστημα των δύο CEO
και διορίζουμε ανεξάρτητους CEO τους Μπε Ιν-τσέολ και Κιμ Τσαν-χονγκ.
Κύριε Κιμ, θα θέλατε να πείτε κάτι;
Μετά την ίδρυση της Ραόν με τον Ιν-τσέολ…
Ο κύριος Μπε Ιν-τσέολ κι εγώ
αποφασίζαμε μαζί για όλα τα θέματα,
μεγάλα ή μικρά.
Αλλά με τη Ραόν να περνάει κρίση και τον Ιν-τσέολ στο νοσοκομείο,
έγινα ανεξάρτητος CEO
και αναλαμβάνω πολύ μεγαλύτερη ευθύνη.
Ναι, είναι αλήθεια, είναι μεγάλη η πίεση.
Αλλά θα κάνω τα πάντα για να εκπληρώσω τα καθήκοντά μας.
Μέλη του διοικητικού συμβουλίου,
η Ραόν θα ξεπεράσει αυτήν την κρίση.
Όλο βγαίνει.
-Κύριε Τζουνγκ. -Γεια.
Ήρθατε να με δείτε;
Δεν έχετε πολλή δουλειά;
Συγγνώμη που δεν ήρθαμε νωρίτερα.
Πώς νιώθετε;
Καλά είμαι.
Το χειρουργείο πήγε καλά και σιγά σιγά αναρρώνω.
Κύριε Κουόν, συγγνώμη, αλλά μπορείς να μου πιάσεις εκείνη τη χτένα;
Ευχαριστώ.
Ώρες προσπαθούσα να τη φτάσω και δεν έχω χτενίσει τα μαλλιά μου.
Τόση ώρα ήσασταν μόνος; Δεν έχετε κάποιον να σας φροντίσει;
Σήμερα θα ερχόταν η μητέρα μου αντί για τη νοσηλεύτρια,
αλλά της είπα να μείνει σπίτι να ξεκουραστεί.
Θα έρθει η πρώην γυναίκα μου.
Γι' αυτό βάλατε μάσκα προσώπου;
Ναι, για να ομορφύνω.
Είστε ωραίος.
Εννοώ…
Ενυδατωθήκατε.
Ναι.
Αλήθεια; Είμαι ωραίος;
Ναι.
Πρέπει κι εσείς να φροντίζετε την υγεία σας.
Αν ξενυχτάτε επειδή είστε νέοι
και δεν τρώτε σωστά,
στα 40 σας θα αρρωστήσετε.
Σίγουρα θα έχουμε κι άλλους άρρωστους δικηγόρους στην εταιρεία εκτός από εμένα.
Έμαθα ότι ο κύριος Κιμ Τζι-γιονγκ
έπαθε παράλυση προσώπου από το άγχος.
Τι;
Κι ο κύριος Σιν Σέουνγκ-τζε αρρώστησε.
Δούλευε υπερβολικά κι έπαθε τη νόσο Meniere.
Θεέ μου.
Γεια σας.
Λοιπόν, εμείς…
Ναι, πρέπει να φύγουμε.
Εντάξει.
Τι;
Κιόλας; Μα, μόλις ήρθατε.
Θα έρθουμε άλλη φορά.
Σας αφήνουμε μόνους.
Καλά φαίνεσαι.
Αλήθεια;
Φαίνομαι ενυδατωμένος;
Κοίτα.
Τι είναι;
Το Soonpoong Clinic.
Το Soonpoong Clinic;
Παλιά σού άρεσε.
Αγόρασα όλα τα επεισόδια σε υψηλή ευκρίνεια.
Ωραία. Ευχαριστώ. Τώρα θα έχω κάτι να γελάω.
Τζι-σου.
Όταν πάρω εξιτήριο…
θες να πάμε στο Τζετζού;
Ξέρω ένα μέρος που έχει τέλεια νουντλς με κρέας.
Πρέπει να πάμε μαζί.
Θα σε κεράσω εγώ.
Όταν ήσουν νέος και υγιής,
η δουλειά προηγούνταν κι εγώ ερχόμουν δεύτερη.
Τι σ' έπιασε τώρα
που μεγάλωσες κι αρρώστησες;
Λυπάμαι πολύ.
Παρ' όλα αυτά,
έβγαλα αρκετά λεφτά.
Επικεντρωνόμουν στη δουλειά μέχρι που αρρώστησα.
Μπορείς να παραιτηθείς;
Τι;
Αν γυρίσεις στη Χανμπάντα όταν βγεις, δεν θ' αλλάξει τίποτα.
Ούτε ο φόρτος εργασίας ούτε η ένταση.
Αυτά δεν εξαρτώνται από εσένα.
Να πας σε μια εταιρεία όπου θα ισορροπείς δουλειά και ζωή.
Ναι.
Δεν σκέφτηκες ποτέ να φύγεις,
παρ' όλο που αρρώστησες.
Έτσι ήσουν πάντα.
Όχι…
Θα το σκεφτώ τώρα.
Αν είναι απαραίτητο…
θα παραιτηθώ απ' τη Χανμπάντα.
Θα αλλάξω.
Μείνε μαζί μου.
Σε παρακαλώ.
Πάει καιρός, κύριε Κουόν.
Μάλιστα.
Τι ήθελες να μου πεις;
Αν ήμουν η κυρία Γου,
θα ήθελα να φύγω απ' τη Χανμπάντα.
Αλήθεια;
Γιατί;
Ο μέντοράς της αρρώστησε και λείπει απ' την εταιρεία
κι ο νέος προϊστάμενός μας τη μισεί.
Χώρισε και μ' αυτόν που τα είχε στην εταιρεία.
Είχε κάποιον στην εταιρεία;
Η κυρία Γου είχε σχέση;
Ναι.
Μάλιστα.
Τέλος πάντων…
Τώρα είναι η ώρα να κάνουμε την κυρία Γου να αφήσει τη Χανμπάντα.
Αυτό ήρθα να σας πω.
Τελικά, δεν τα κατάφερες μόνος σου.
-Ορίστε; -Κύριε Κουόν.
Είπες ότι θα έκανες την κυρία Γου να φύγει από τη Χανμπάντα.
Να παραιτηθεί ή να απολυθεί.
Αυτή δεν ήταν η συμφωνία μας;
Έχετε δίκιο.
Σωστά, δεν τα κατάφερα.
Τα παρατάς;
Ναι.
Δεν συνεχίζω άλλο.
Γιατί;
Στο εξής…
νομίζω…
ότι θέλω να ζήσω σαν χαζός.
Λοιπόν…
Καταλαβαίνω πώς νιώθεις…
αλλά μ' αρέσεις.
Επειδή μ' αρέσεις…
Αφού μ' αρέσεις…
Με συγχωρείτε.
Κυρία Γου.
Ποιος είσαι;
Εσύ ποιος είσαι;
Εγώ ρώτησα πρώτος!
Είστε η δικηγόρος Γου;
Έχω ένα μήνυμα για εσάς.
ΔΙΚΗΓΟΡΙΚΗ ΕΤΑΙΡΕΙΑ ΤΕΣΑΝ
Απ' την Τεσάν;
Αν έχεις μήνυμα, να το στείλεις στην εταιρεία.
Τι κάνεις στο σπίτι της τέτοιαν ώρα;
-Είσαι όντως υπάλληλος της Τεσάν; -Γιατί ανακατεύεσαι;
Κηδεμόνας της είσαι;
Είμαι…
Εγώ…
Πείτε μου τι θέλετε.
Θα το ακούσω μαζί με τον Τζουν-χο.
Κυρία Γου, θα θέλατε να δουλέψετε
στο γραφείο της Τεσάν, στη Βοστόνη;
Η Τεσάν θα παρέχει στέγη σ' εσάς και στον πατέρα σας
και θα καλύψει τα έξοδα εκπαίδευσης και διαβίωσης.
Ο μισθός σας θα είναι υπερδιπλάσιος απ' όσα παίρνετε τώρα.
Ειδικά για εσάς, κυρία Γου…
θα σας συστήσουμε έναν εξειδικευμένο σύμβουλο
και η Τεσάν θα καλύψει πλήρως την αμοιβή του.
Εξειδικευμένο σύμβουλο;
Έναν σύμβουλο που ειδικεύεται
στη διαταραχή αυτισμού.
Κατάλαβα.
Κυρία Γου.
Η Βοστόνη έχει πολλές ενεργές κοινότητες
αυτιστικών ατόμων.
Θα πάψετε να νιώθετε μοναξιά.
Γιατί κάνετε μ' αυτόν τον τρόπο την πρόταση;
Δεν έχω ξαναδεί να περιμένουν κάποιον μπροστά από το σπίτι του.
Η κυρία Τε Σου-μι
υπέβαλε την πρόταση;
Ναι, σωστά.
Η κυρία Τε, όχι το τμήμα Ανθρώπινου Δυναμικού;
Η κάρτα μου είναι στον φάκελο.
Σκεφτείτε το και καλέστε με όποτε θέλετε.
Τζουν-χο,
έχεις κάτι να μου πεις;
Τι;
Ναι.
Ναι, εγώ…
Θα σου πω άλλη φορά.
Έχεις πολλά να σκεφτείς.
Πρέπει να ξεκουραστείς.
Εντάξει.
Γύρισα.
Ήρθες.
Γιουνγκ-γου.
Έρχεσαι να καθίσεις λίγο;
Πρέπει να μιλήσουμε.
Λοιπόν…
Πριν από λίγες μέρες,
ήρθε εδώ η Σέον-γιουνγκ.
"Σέον-γιουνγκ";
Η CEO σας, η Χαν Σέον-γιουνγκ.
Σωστά.
Τι;
Τέλος πάντων,
φαίνεται ότι σχεδιάζει να τα αποκαλύψει όλα στον Τύπο
λίγο πριν την ακρόαση της Τε Σου-μι.
Ότι είσαι…
παιδί της Τε Σου-μι.
Αν συμβεί αυτό,
η προσοχή δεν θα στραφεί μόνο πάνω στην Τε Σου-μι,
θα στραφεί και σ' εσένα.
Οι δημοσιογράφοι θα έρχονται κάθε μέρα και θα σε ενοχλούν.
Η Σέον-γιουνγκ πρότεινε να πάμε
σε κάποιο θέρετρο και να κρυφτούμε μέχρι να ηρεμήσει η κατάσταση.
Θα πάρεις άδεια μετ' αποδοχών.
ΔΙΚΗΓΟΡΙΚΗ ΕΤΑΙΡΕΙΑ ΤΕΣΑΝ ΓΡΑΦΕΙΟ ΒΟΣΤΟΝΗΣ
Από την Τε Σου-μι το πήρες αυτό;
Πότε;
Μου το παρέδωσε ένας υπάλληλος της Τεσάν πριν από λίγο.
Άρα, η προσφορά της Τε Σου-μι για τις ΗΠΑ ισχύει ακόμα.
Το ήξερες;
Δεν θέλω να συμφωνήσω με την Τε Σου-μι.
Αλλά αυτήν τη στιγμή,
είναι η καλύτερη επιλογή.
Αντί να συνεχίσεις να δουλεύεις εδώ,
και να γίνεις αντικείμενο κουτσομπολιών, ως η κόρη της Τε Σου-μι,
καλύτερα να φύγουμε για τις ΗΠΑ.
Εσύ τι λες, Γιουνγκ-γου;
Δεν ξέρω.
Μέχρι στιγμής, στη ζωή μου
δεν υπήρχε καθόλου η κυρία Τε Σου-μι.
Δεν καταλαβαίνω γιατί
πρέπει ξαφνικά να κρυφτώ…
και να πάω στις ΗΠΑ.
Έχεις δίκιο.
Λυπάμαι, Γιουνγκ-γου.
Λυπάμαι…
πολύ…
για όλα.
Κυρία πρόεδρε,
αν και η εναγόμενη είναι μια μεγάλη εταιρεία ηλεκτρονικού εμπορίου
που διαχειρίζεται δεδομένα εκατομμυρίων,
δεν είχε φροντίσει να έχει ένα αξιόπιστο σύστημα ασφαλείας.
Όχι μόνον της επεβλήθη πρόστιμο 30 εκατομμυρίων γουόν
για τον μη περιορισμό του μέγιστου χρόνου σύνδεσης…
Κυρία πρόεδρε.
Η αντίδρασή τους μετά τη διαρροή ήταν απαίσια.
Σύμφωνα με το Άρθρο 34 του Νόμου περί Προσωπικών Δεδομένων,
ο ελεγκτής
πρέπει να ενημερώσει για τη διαρροή
αμέσως μόλις γίνει αντιληπτή.
Ωστόσο, παρότι γνώριζαν για το χακάρισμα απ' τις 19 Ιανουαρίου,
οι εναγόμενοι το ανέφεραν στην αστυνομία μία βδομάδα αργότερα.
Ενημέρωσαν τους χρήστες
μέσω της ιστοσελίδα της Ραόν
στις 20 Φεβρουαρίου, έναν μήνα μετά το συμβάν.
Η αδιαφορία που επέδειξαν
εμπόδισε τη γρήγορη αντίδραση και την επίλυση του συμβάντος.
Σωστά!
-Τι έχετε πάθει; -Θεέ μου.
-Έπρεπε να ενημερώσουν νωρίτερα! -Πώς μπορέσατε;
Πρέπει να μας αποζημιώσετε!
Πώς θα αποζημιωθείτε;
Μπορεί να κάθεστε στο ακροατήριο,
αλλά δεν είστε όλοι ενάγοντες.
Παρακαλώ, μη διακόπτετε τη δίκη.
Περάστε.
Σας ζητάει κάποιος που λέει ότι είναι ο μικρός σας αδερφός.
Ο μικρός μου αδερφός;
Ναι.
Είπε ότι θα καταλαβαίνατε τι εννοώ.
Είπε ότι δεν μπορεί να μου πει το όνομά του.
Να του πω ότι έχετε δουλειά;
Όχι.
Πείτε του να περάσει.
Εντάξει.
Ποιος είσαι;
Ο Τσόι Σανγκ-χιον.
Ο γιος της Τε Σου-μι.
Γιατί ήρθες να με δεις;
Θέλω να ομολογήσω κάτι,
αλλά δεν ξέρω πώς.
Εγώ χάκαρα τη Ραόν.
Ο Τσαν-χονγκ μού το ζήτησε.
Τι;
Γνώρισα τον Τσαν-χονγκ σε έναν διαγωνισμό κυβερνοασφάλειας.
Ήταν κριτής τη χρονιά που κέρδισα το πρώτο βραβείο.
Γίναμε φίλοι και βρισκόμασταν αρκετά συχνά.
Με ξενάγησε στη Ραόν.
Μου γνώρισε και τον Ιν-τσέολ.
Μια μέρα, ο Τσαν-χονγκ μού ζήτησε
να χακάρω τη Ραόν και να κλέψω τα δεδομένα των χρηστών.
Ο κύριος Κιμ Τσαν-χονγκ σού ζήτησε
να χακάρεις τη Ραόν;
Την ίδια του την εταιρεία;
Γιατί;
Θέλω να λογικευτεί ο Ιν-τσέολ.
Ο Ιν-τσέολ; Γιατί;
Ξέχασε από πού ξεκινήσαμε.
Την εταιρεία τη δημιούργησαν δύο προγραμματιστές.
Το πνεύμα του προγραμματιστή είναι η βάση της επιχείρησης.
Ο Ιν-τσέολ τα ξέχασε όλα αυτά κι έχει γίνει επιχειρηματίας.
Τον ενδιαφέρει να πουλάει και να βγάζει λεφτά.
Δεν θέλει να επενδύσουμε στο λογισμικό ή στην ασφάλεια.
Μ' αυτήν την ευκαιρία,
θα του υπενθυμίσουμε το πνεύμα του προγραμματιστή.
Πώς;
Τι λες να χακάρεις τη Ραόν και να κλέψεις τα δεδομένα των χρηστών;
Μετά, θα αναλάβω εγώ να του μιλήσω.
Θα πω "Σου το είπα. Μας επιτίθενται γιατί δεν επενδύουμε στην ασφάλεια".
Δεν είναι επικίνδυνο;
Αν μαθευτεί το χακάρισμα, η αστυνομία θα το ερευνήσει.
Το έψαξα πολύ.
Η διαρροή δεδομένων δεν είναι κάτι φοβερό.
Θα πληρώσουμε 100 εκατομμύρια γουόν
και θα απολογηθούμε μέσω της ιστοσελίδας μας.
Έτσι έκαναν κι άλλες εταιρείες.
Δεν είναι τίποτα.
Γι' αυτό…
έκανα ό,τι έκανα.
Άφησα στοιχεία για να φανεί ότι ο χάκερ ήταν Βορειοκορεάτης
κι έκλεψα τα δεδομένα των χρηστών της Ραόν.
Τι έκανες τα δεδομένα;
Μου τα ζήτησε ο Τσαν-χονγκ και του τα έδωσα.
Είναι κρυπτογραφημένα.
Μου είπε, όμως, να τα αποκρυπτογραφήσω.
Γιατί;
Δεν ξέρω.
Έλεγε κάτι ανοησίες. Ότι ήθελε να ελέγξει
αν ήταν της Ραόν. Δεν τα αποκρυπτογράφησα.
Για να μην τα πουλήσει κάπου.
Κατάλαβα.
Το χακάρισμα έγινε βάσει του δικού σου σχεδίου.
Γιατί θες να ομολογήσεις τώρα;
Επειδή ο Ιν-τσέολ…
έκανε απόπειρα αυτοκτονίας.
Δεν ήξερα ότι θα το πάρει τόσο βαριά.
Το έκανα επειδή ο Τσαν-χονγκ είπε όλα θα τελείωναν μ' ένα απλό πρόστιμο.
Δεν ήθελα να καταλήξει έτσι ο Ιν-τσέολ
και να καταστραφεί η Ραόν.
Δεν πρέπει να πας στην αστυνομία και να ομολογήσεις;
Γιατί ήρθες σ' εμένα;
Το είπα στη μαμά μου.
Αλλά θύμωσε και μου είπε να μην κάνω τίποτα.
Πήγα στην αστυνομία, αλλά τηλεφώνησαν στη μαμά μου,
δεν ήθελαν να με ακούσουν.
Η μαμά μου είναι πανίσχυρη.
Όλοι κάνουν ό,τι τους λέει.
Γι' αυτό ήρθα εδώ.
Σκέφτηκα ότι…
η αδερφή μου δεν θα άκουγε τη μαμά.
Εγώ είμαι αυτή;
Έχουμε διαφορετικούς μπαμπάδες, αλλά την ίδια μαμά.
Είσαι αδερφή μου.
Πώς ήξερες
ότι είμαι η μεγάλη σου αδερφή;
Άκουσα τη φήμη…
ότι η μαμά έκανε ένα παιδί πριν παντρευτεί τον μπαμπά μου.
Νόμιζα ότι ήταν ψέματα.
Αλλά για λίγο καιρό, φερόταν παράξενα.
Έβλεπε κάτι στο δωμάτιό της και τρόμαζε όταν έμπαινα.
Οπότε, χάκαρα το κινητό και τον υπολογιστή της.
Είδα ότι έψαχνε για εσένα.
Είδα ότι έστελνε μηνύματα στη γιαγιά για εσένα.
Έτσι το κατάλαβα.
Πώς θες να σε βοηθήσω;
Έβγαλα ένα βίντεο
όπου ομολογώ το χακάρισμα.
Μπορείς να το χρησιμοποιήσεις στη δίκη;
Δεν θα το ερευνήσει η αστυνομία;
Η μαμά δεν θα μπορεί να κάνει κάτι.
Ο κύριος Κιμ Τσαν-χονγκ είναι πελάτης μου.
Συνεπώς,
δεν μπορώ να αποκαλύψω ότι σε έβαλε να χακάρεις
την ίδια την εταιρεία του.
Είναι ενάντια στο συμφέρον του πελάτη μου.
Τι άνθρωπος…
νομίζεις ότι είναι η μαμά;
-Ορίστε; -Ο κόσμος νομίζει…
ότι οι πλούσιοι δεν τιμωρούνται ποτέ.
Ναρκωτικά, οδήγηση υπό μέθη, βιαιοπραγία.
Ό,τι κι αν κάνουν, τη γλιτώνουν.
Η μαμά μου ήταν αλλιώς.
Όταν έκανα κάτι κακό, με μάλωνε.
Τώρα, όμως, που έγινε κάτι τόσο σημαντικό,
εκείνη…
κάνει τα ίδια.
Κάνει σαν τους κακούς πλούσιους…
στις ειδήσεις.
Πότε θα γυρίσετε στη Χανμπάντα, κύριε Τζουνγκ;
Δεν ξέρω.
Μπορεί να μη γυρίσω.
Τι;
Μπορεί να μη γυρίσετε;
Το σκέφτομαι.
Γιατί ρωτάς;
Σωστά.
Δεν μπορώ να έρχομαι στο νοσοκομείο όποτε θέλω να ρωτήσω κάτι.
Μπορείς να τηλεφωνείς.
-Σωστά. -Ειλικρινά,
δεν καταλαβαίνω αν ανησυχείς για μένα ή αν είσαι εγωίστρια.
Τι θέλεις να…
Θα πεις
"Δεν μπορώ να πω λεπτομέρειες, λόγω του απορρήτου δικηγόρου-πελάτη".
Σωστά;
Ναι.
Αυτό είναι αλήθεια.
Τότε…
ας μιλήσουμε γενικότερα.
Ανακάλυψα ένα έγκλημα που διέπραξε ο πελάτης μου.
Ένας άλλος εμπλεκόμενος θέλει να ομολογήσει,
αλλά αν τον βοηθήσω,
θα στραφώ ενάντια στο συμφέρον του πελάτη.
Μάλιστα.
Θα αποκαλύψεις την αλήθεια προς όφελος του κοινωνικού συμφέροντος
ή θα μείνεις πιστή στο συμφέρον του πελάτη;
Καταλαβαίνω.
Όλοι οι δικηγόροι έχουν αυτό το δίλημμα.
Πάντα δυσκολευόσουν με το συγκεκριμένο θέμα.
Θυμάσαι την υπόθεση με την Ιχούα ΑΤΜ ή με τη Μιρ Λάιφ;
Ναι.
Δουλεύω στη Χανμπάντα πάνω από 14 χρόνια
και πάντα έβαζα τον πελάτη πάνω από το κοινωνικό δίκαιο.
Αν κάποιος με πει "δικηγορίσκο" και με κρίνει,
δεν θα μπορέσω να τον αντικρούσω.
Επειδή λέει την αλήθεια.
Όμως, η κυρία Γου δεν είναι ο κύριος Τζουνγκ.
Σωστά; Δεν είσαι σαν εμένα.
Πώς να σου δώσω συμβουλή;
Είμαι
περίεργος να δω τι θα αποφασίσεις.
Επειδή…
δεν είσαι μια συνηθισμένη δικηγόρος.
Με λένε Τσόι Σανγκ-χιον.
Πηγαίνω στην πρώτη λυκείου.
Εγώ χάκαρα τη Ραόν το βράδυ της 18ης Ιανουαρίου 2022
μέχρι το πρωί της 19ης,
και πήρα 40.954.173 αρχεία προσωπικών δεδομένων.
Το έκανα, επειδή μου το ζήτησε ο CEO της Ραόν, ο Κιμ Τσαν-χονγκ.
Θέλω να ομολογήσω…
αυτήν την πράξη μου.
Ήρθε ο γιος της Τε Σου-μι
και σου ζήτησε να καταθέσουμε αυτό το βίντεο ως στοιχείο;
Γιατί πήγε στην κυρία Γου;
Τον γνωρίζεις;
Δεν…
Δεν γνωριζόμαστε.
Σίγουρα το διαπιστώσατε κι εσείς, αλλά το βίντεο δεν μας ωφελεί.
Δεν ξέρουμε καν αν είναι αλήθεια όσα λέει. Και αν είναι αλήθεια,
έχουμε μπλέξει άσχημα.
Ο κύριος Κιμ Τσαν-χονγκ θα αντιμετωπίσει βαριές κατηγορίες.
Θα βάλουμε τον πελάτη μας φυλακή;
Δεν είμαστε τέτοια εταιρεία.
Σωστά. Η Τεσάν ισχυρίζεται
ότι η Ραόν ευθύνεται για τη διαρροή των δεδομένων.
Αν αποκαλυφθεί ότι ο CEO της Ραόν κρύβεται πίσω από το χακάρισμα,
ίσως ζητήσουν κι άλλη αποζημίωση.
Οι δικηγόροι δεν έχουν καθήκον να μη συγκαλύπτουν την αλήθεια;
Αν ωφελεί το κοινό καλό,
δεν χρειάζεται να τηρηθεί το απόρρητο.
Αυτό είναι πολύ αφελές.
Δεν είμαστε στη Νομική.
Δεν ξέρω αν είμαστε στη Νομική, αλλά ούτε εγώ νιώθω άνετα.
Αν το βίντεο είναι αληθινό,
αυτός που ζήτησε το χακάρισμα της εταιρείας του
είναι ο ίδιος που εκπροσωπεί τη Ραόν.
Να κρύψουμε την ταυτότητα του χάκερ προς όφελος του πελάτη
με κάνει να νιώθω άβολα.
Εξαιτίας της αγωγής της Τεσάν ενάντια στη Ραόν,
πολλές εταιρείες που απογοητεύτηκαν από την Τεσάν ήρθαν σ' εμάς.
Πρέπει να κάνουμε καλή εντύπωση σ' αυτές τις εταιρείες.
Δεν θα τιμωρήσουμε εμείς τον CEO της Ραόν.
Δεν θα κάναμε κάτι τέτοιο.
Αλλά…
μ' αρέσει πολύ αυτό το βίντεο.
Αυτό το βίντεο έχει δύναμη.
Μπορεί να εμποδίσει ένα λάθος άτομο να γίνει υπουργός Δικαιοσύνης.
Πώς θα μπορούσε η μητέρα ενός παιδιού, που έκλεψε δεδομένα τόσων πολιτών,
να γίνει υπουργός Δικαιοσύνης;
Δεν συμφωνείτε;
Ήξερα ότι μπορώ να βασιστώ πάνω σας.
Είστε πάντα ένα βήμα μπροστά.
Αν αποκαλυφθεί το βίντεο,
το γεγονός ότι η Τεσάν εκπροσωπεί τους πελάτες της Ραόν
θα μοιάζει με εξαπάτηση της κοινής γνώμης.
Το θέμα είναι
με ποια σειρά θα σκοτώσουμε αυτά τα δύο τρυγόνια.
Να προστατεύσουμε τον πελάτη και να αποκαλύψουμε την αλήθεια…
Κι αν δεν είναι δύο τα τρυγόνια;
Τι;
Αν η προστασία του πελάτη και η αποκάλυψη της αλήθειας
δεν είναι δύο τρυγόνια, αλλά ένα;
Τι εννοείς;
Ο Κιμ Τσαν-χονγκ είναι ένα άτομο
που εκπροσωπεί μια εταιρεία, τη Ραόν.
Είναι διαφορετικές οντότητες.
Εμείς εκπροσωπούμε τη Ραόν,
όχι τον Κιμ Τσαν-χονγκ.
Αν το σκεφτείτε,
το συμφέρον της Ραόν δεν είναι ενάντια στην αλήθεια.
Αλήθεια; Πώς αυτά τα δύο…
Ο Σανγκ-χιον έδωσε τα δεδομένα στον κύριο Κιμ,
αλλά τα κρυπτογράφησε
ώστε να μην τα χρησιμοποιήσει κανένας άλλος.
Η παραβίασή των προσωπικών δεδομένων
δεν έχει συμβεί ακόμα!
Ναι, κύριε Λι.
Το άρθρο που σου είπα τις προάλλες.
Εκείνο με το εξώγαμο της Τε Σου-μι;
Ναι, αυτό.
Μπορείς να το αναβάλεις;
Γιατί;
Γιατί νομίζω ότι μπορώ να σου δώσω κάτι πολύ καλύτερο.
Μια στιγμή.
Κυρία Γου.
Δεν χρειάζεται να πας διακοπές.
Τι;
Δεν σ' το είπε ο πατέρας σου;
Σου λέω να μην πας.
Έχεις κάτι καλύτερο να κάνεις.
Ναι, κύριε Λι.
Συνήγοροι υπεράσπισης, καταθέσατε ένα βίντεο;
Και ζητήσατε συνεδρίαση κεκλεισμένων των θυρών;
Μάλιστα, κυρία πρόεδρε.
Ο μάρτυρας στο βίντεο είναι ανήλικος.
Ο μάρτυρας ομολογεί ένα έγκλημα σχετικό με την υπόθεση.
Ζητούμε από το κοινό να αποχωρήσει πριν παίξουμε το βίντεο
για να προστατέψουμε την ταυτότητα του μάρτυρα.
Τι…
Τι είναι; Ποιος ομολόγησε τι;
Λοιπόν…
Θα το μάθετε σύντομα.
Καλώς.
Όποιος δεν έχει σχέση με την υπόθεση,
να αποχωρήσει από την αίθουσα.
Μεταξύ των εναγόντων,
μόνο συγκεκριμένοι μπορούν να παραμείνουν στην αίθουσα.
Με συγχωρείτε.
Με λένε Τσόι Σανγκ-χιον. Πηγαίνω στην πρώτη λυκείου.
Εγώ χάκαρα τη Ραόν το βράδυ της 18ης Ιανουαρίου 2022
μέχρι το πρωί της 19ης,
και πήρα 40.954.173 αρχεία προσωπικών δεδομένων.
Το έκανα επειδή μου το ζήτησε ο CEO της Ραόν, ο Κιμ Τσαν-χονγκ.
Θέλω να ομολογήσω…
αυτήν την πράξη μου.
Τι συμβαίνει εδώ;
Καταθέσατε το βίντεο χωρίς να μου πείτε τίποτα;
Είστε δικηγόροι μου!
Δεν είμαστε δικηγόροι σας.
Είμαστε δικηγόροι της Ραόν.
Εγώ είμαι η Ραόν!
Είμαι ο διευθύνων σύμβουλος!
Όχι πια.
Το διοικητικό συμβούλιο της Ραόν μόλις σας απέλυσε, κύριε Κιμ Τσαν-χονγκ.
Τι είπατε;
ΡΑΟΝ
Εντάξει.
Καλύτερα να το συγκαλύψουμε.
Αν μαθευτεί ότι ο κύριος Κιμ διέταξε έναν ανήλικο να χακάρει τη Ραόν,
τι εντύπωση θα δώσει η εταιρεία;
Θα είμαστε τυχεροί αν καταστραφεί μόνο η εικόνα μας.
Μέχρι και οι μέτοχοι μπορούν να ζητήσουν αποζημίωση.
Θα τον αφήσουμε ήσυχο;
Στην αγωγή,
ο Κιμ Τσαν-χονγκ παρίσταται ως CEO.
Σας φαίνεται λογικό; Πρέπει να τον απολύσουμε αμέσως.
-Πρέπει να τον απολύσουμε. -Ναι, έτσι πρέπει.
Σταθείτε!
Τι λέτε εσείς, κύριε Μπε;
-Να το συγκαλύψουμε ή… -Δεν πρέπει να συγκαλύψουμε τίποτα.
Αν θέλουμε να μάθουμε αν όντως το έκανε ο Τσαν-χονγκ,
δεν πρέπει να το κουκουλώσουμε.
Αν…
όντως το έκανε,
δεν αρκεί μια απλή απόλυση.
Εγώ…
Όχι.
Η Ραόν θα κινηθεί νομικά
και θα καταστρέψει
τον Κιμ Τσαν-χονγκ.
ΕΚΤΑΚΤΟ ΔΙΟΙΚΗΤΙΚΟ ΣΥΜΒΟΥΛΙΟ ΑΠΟΛΥΣΗ CEO ΚΙΜ ΤΣΑΝ-ΧΟΝΓΚ
ΑΠΟΦΑΣΗ
Κυρία πρόεδρε, μόλις έγινε γνωστό το έγκλημα του κυρίου Κιμ,
η εταιρεία απέλυσε τον κύριο Κιμ από τη θέση του CEO
και διόρισε ως μοναδικό CEO τον κύριο Μπε.
Ως εκ τούτου, η εταιρεία
ζητεί την αλλαγή του εκπροσώπου της.
Κυρία πρόεδρε!
Είναι άδικο.
Δεν ξέρω πού βρήκαν το βίντεο, αλλά δεν είναι αλήθεια.
Έχετε αποδείξεις ότι εγώ διέταξα τον μικρό;
Είπαν ότι το Δ.Σ. με απέλυσε,
αλλά δεν ενημερώθηκα ποτέ για τη συνεδρίαση.
Αν κριθεί αναγκαίο,
και σύμφωνο με τον κανονισμό,
ο εναγόμενος μπορεί να ενημερώσει το συμβούλιο
μισή ώρα πριν τη συνεδρίαση
και να συγκαλέσει το Δ.Σ. την ίδια μέρα.
Αυτό έγινε σήμερα.
Και ο κύριος Κιμ ενημερώθηκε…
για τη συνεδρίαση.
ΕΚΤΑΚΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΗΜΕΡΟΜΗΝΙΑ: ΣΗΜΕΡΑ, 2:00 Μ.Μ.
ΘΕΜΑ: ΑΠΟΛΥΣΗ CEO, ΚΙΜ ΤΣΑΝ-ΧΟΝΓΚ
Κυρία πρόεδρε, δεν μπορούμε να δεχτούμε το βίντεο ως στοιχείο.
Δεν αποτελεί αξιόπιστη δήλωση από επίσημη ερευνητική αρχή.
Δεν μπορούμε καν να κάνουμε ερωτήσεις στον μάρτυρα.
Περιορίζεται το δικαίωμά μας
στην εξέταση.
Κυρία πρόεδρε…
Ας τα πάρουμε με τη σειρά.
Πρώτον, παρά το εκπληκτικό θέαμα των συνηγόρων υπεράσπισης,
το δικαστήριο δεν μπορεί να αναγνωρίσει την αλλαγή CEO στη Ραόν.
Ωστόσο,
δεν υπάρχει λόγος να πιστεύουμε ότι η συμφωνία
μεταξύ εναγόμενου και Χανμπάντα είναι άκυρη.
Οπότε, προχωράμε υπό την προϋπόθεση ότι η Χανμπάντα εκπροσωπεί την εταιρεία.
Ο εναγόμενος πρέπει να ζητήσει αλλαγή του εκπροσώπου
με τα κατάλληλα έγγραφα, όπως το μητρώο της εταιρείας.
Κυρία πρόεδρε…
Δεύτερον, η αθωότητά σας δεν θα κριθεί
σ' αυτήν τη δίκη, κύριε Κιμ.
Αλλά θα κριθεί
μέσω της έρευνας των αρχών.
Τέλος, όσον αφορά το παραδεκτό του βίντεο…
δεν θα το δεχτώ ως στοιχείο.
Ο συνήγορος των εναγόντων έχει δίκιο.
Είναι δύσκολο να πούμε ότι η κατάθεση είναι αξιόπιστη μόνο από το βίντεο.
Εφόσον δεν είναι εδώ ο μάρτυρας,
είναι λογικό οι ενάγοντες να μη μπορούν να προβούν σε αντεξέταση.
Τότε, καλέστε τον κύριο Τσόι Σανγκ-χιον ως μάρτυρα.
Απορρίπτεται.
-Ορίστε; -Από το βίντεο μόνο
δεν διαφαίνεται ότι η εξέταση του Τσόι Σανγκ-χιον
είναι απαραίτητη.
Μπορεί να έστειλε το βίντεο για να αστειευθεί.
Αν επιβεβαιώσετε
την πρόθεση του Τσόι Σανγκ-χιον να παραστεί στη δίκη
και ζητήσετε να κληθεί ως μάρτυρας,
θα το δεχτώ.
Αλλά το δικαστήριο δεν θα τον καλέσει.
Απάντησε ο Τσόι Σανγκ-χιον;
Όχι.
Διαφήμιση από την εταιρεία Μαντζίτζακ,
για τα νέα αγαλματάκια γκρι φαλαινών.
Ψείρες και βαλανόστρακα βρίσκονται συχνά πάνω στο σώμα των γκρι φαλαινών.
Θέλω να δω αν έβαλαν κι αυτά. Πρέπει να βιαστώ να παραγγείλω…
Ο Τσόι Σανγκ-χιον είναι; Τι είπε;
"Γιουνγκ-γου, δεν νομίζω ότι μπορώ να καταθέσω.
Δεν θα μπορείς να με βρεις πια.
Πάω στις ΗΠΑ, είμαι στο αεροδρόμιο".
Πάει στις ΗΠΑ, έτσι ξαφνικά;
Είναι προφανές.
Η Τε Σου-μι τον διώχνει
για να μην καταθέσει.
Να δούμε τι θα πει το κοινό.
"Τι θα πει το κοινό";
Θέλετε να διαρρεύσουμε το βίντεο στον Τύπο;
Όσο καλή κι αν είναι η Τε Σου-μι,
αν το ζητήσει η κοινή γνώμη, η αστυνομία θα ερευνήσει το θέμα.
Έτσι, ο Σανγκ-χιον θα κληθεί πίσω στη χώρα.
Η ακρόαση της Τε Σου-μι πλησιάζει.
Αν θέλουμε να διαρρεύσει, πρέπει να γίνει τώρα.
Θα έχουμε χρόνο να ετοιμάσουμε την κοινή γνώμη
χωρίς η Τε Σου-μι να μπορεί να απαντήσει.
Θα μιλήσω σ' έναν δημοσιογράφο. Εσείς…
Όχι!
Δεν μπορείτε να το κάνετε αυτό.
Δεν μπορώ;
Κυρία Γου, ησυχία. Πώς τολμάς να μιλάς έτσι στη CEO…
Αν δώσετε το βίντεο στον Τύπο,
ο Σανγκ-χιον δεν θα μπορεί να παραδοθεί.
Ο Σανγκ-χιον ήρθε σ' εμένα
για να αποκαλύψει το λάθος του και να επανορθώσει.
Δεν πρέπει να φανεί
ως ένα προνομιούχο παιδί που το έπιασαν να φεύγει από τη χώρα.
Σαν τους κακούς πλούσιους στις ειδήσεις.
Είμαστε δικηγόροι του Σανγκ-χιον;
Σύνελθε!
Νομίζεις ότι είναι αδερφός σου, επειδή σε είπε "μεγάλη αδερφή";
Θα προσπαθήσω…
να τους πείσω.
Ποιους;
Τον Τσόι Σανγκ-χιον;
Όχι.
Την κυρία Τε Σου-μι.
Πώς θα πείσεις την Τε Σου-μι;
Λες να σε δεχτεί λίγο πριν την ακρόαση για το χρίσμα;
Μπορεί να μη με δεχτεί,
αλλά θα προσπαθήσω!
Θα δω την κυρία Τε και θα της ζητήσω να αφήσει τον Σανγκ-χιον
να καταθέσει.
Εγώ λέω να καθίσεις.
Εντάξει.
Θα τους δώσουμε…
μια ευκαιρία.
Ορίστε;
Θα πάω με την κυρία Γου στην Εθνοσυνέλευση.
Για να δει την κυρία Τε.
Ξέρουμε ότι δεν έχει χρόνο λόγω της ακρόασης.
Αλλά το θέμα είναι επείγον.
Πείτε της ότι τη ζητάει η κυρία Γου Γιουνγκ-γου.
Η κυρία Τε θα θέλει να τη δει.
Θα προσπαθήσω να της το πω.
Αλλά δεν έχει χρόνο, οπότε, δείξτε κατανόηση.
Δεν πρέπει να καθυστερήσετε.
Εμπρός;
Μ' ακούτε; Κύριε Κιμ;
Η ακρόαση αρχίζει στις δέκα.
Ακόμα κι αν με δεχτεί,
δεν ξέρω αν θα είμαστε εκεί εγκαίρως.
Όλα θα πάνε καλά. Μην ανησυχείς.
Σ' ευχαριστώ
για τη βοήθεια.
Νωρίτερα, όταν είπες
ότι θα πείσεις την κυρία Τε Σου-μι
μπροστά στην κυρία Χαν,
αποφάσισα
να δείξω θάρρος
και να σου μιλήσω.
Τι θέλεις να μου πεις;
Τα αισθήματά μου για σένα, κυρία Γου,
είναι σαν τον ανεκπλήρωτο έρωτα για μια γάτα.
"Ανεκπλήρωτο έρωτα για μια γάτα";
Μερικές φορές, οι γάτες
προκαλούν μοναξιά στους ιδιοκτήτες τους.
Αλλά τους κάνουν και χαρούμενους.
Όταν τρώμε μαζί
και σ' ακούω να μιλάς για φάλαινες.
Όταν κάνουμε κάτι από την περίεργη λίστα
των ραντεβού.
Όταν
σου κρατάω το χέρι για λιγότερο από 57 δευτερόλεπτα.
Όταν φιλιόμαστε
και χτυπάμε τα δόντια μας.
Όταν βλέπω τη λάμψη στα μάτια σου
επειδή έχεις μια καλή ιδέα.
Όταν σε παίρνω αγκαλιά για να ηρεμήσεις
επειδή έχεις άγχος.
Αυτά με κάνουν ευτυχισμένο.
Γι' αυτό…
δεν θέλω να χωρίσουμε.
Εμπρός;
Ελάτε στην Πύλη Πέντε. Θα σας δω εκεί.
Εντάξει.
Κυρία Γου, πήγαινε.
Μόνο επίσημα κυβερνητικά οχήματα επιτρέπεται να παρκάρουν εκεί,
οπότε, θα περιμένω εδώ δίπλα.
Εντάξει.
Η έκφραση "ανεκπλήρωτος έρωτας για μια γάτα"
δεν είναι σωστή.
Οι γάτες αγαπούν τους ιδιοκτήτες τους.
Σωστά.
Εντάξει.
Οπότε…
ας μη χωρίσουμε.
Συγκέντρωσα όλες τις νέες απαντήσεις
για τις ερωτήσεις της κυρίας Μιν.
Θέλετε να δείτε ποιες άλλαξα;
Έχουν ελεγχθεί όλες;
Ναι, συμφωνούν με το υλικό που υποβλήθηκε.
ΥΠΟΨΗΦΙΑ ΥΠΟΥΡΓΟΣ ΔΙΚΑΙΟΣΥΝΗΣ ΑΙΘΟΥΣΑ ΑΝΑΜΟΝΗΣ
Μας αφήνετε μόνες, παρακαλώ;
Σε λίγο ξεκινά η ακρόαση.
Δεν έχετε πολύ χρόνο.
Ναι, το ξέρω.
Τι σε φέρνει εδώ;
Δεν νομίζω
ότι ήρθες να μου πεις πως θα πας στις ΗΠΑ.
Όχι.
Δεν θα πάω στις ΗΠΑ.
Γιατί όχι;
Δεν δυσκολεύεσαι στη Χανμπάντα;
Ο μέντοράς σου είναι άρρωστος κι ο προϊστάμενός σου σ' εκφοβίζει.
Χώρισες και με τον σύντροφό σου.
Είμαι…
σαν ναρβάλ σε κοπάδι μπελούγκα.
Ναρβάλ;
Έχει έναν χαυλιόδοντα στην πάνω γνάθο.
Τη λένε "μονόδοντα μονόκερο".
Ο χαυλιόδοντας μοιάζει με κέρατο μονόκερου.
Τι είναι αυτά που λες;
Έχω δει μια χαμένη ναρβάλ
να συνυπάρχει με ένα κοπάδι μπελούγκα
σε ένα ντοκιμαντέρ.
Είμαι…
σαν εκείνη τη φάλαινα.
Ζω σε έναν άγνωστο ωκεανό με άγνωστες μπελούγκα.
Όλοι είναι διαφορετικοί από μένα
και δεν είναι εύκολο
να προσαρμοστώ με τόσες φάλαινες που με μισούν.
Αλλά δεν πειράζει.
Επειδή αυτή είναι η ζωή μου.
Αν και η ζωή μου…
είναι εντελώς παράξενη και ασυνήθιστη,
είναι πολύτιμη
και ωραία.
Πρέπει να φύγω.
Θα τα πούμε κάποιαν άλλη φορά.
Βοηθήστε μας να καταθέσει ο Σανγκ-χιον στο δικαστήριο γι' αυτό που έκανε.
Τι έκανε;
Χάκαρε τη Ραόν και έκλεψε αρχεία δεδομένων 40.954.173 πολιτών.
Ο Σανγκ-χιον…
πιστεύει ότι είστε καλή μητέρα.
Μια μητέρα,
που μαλώνει το παιδί της όταν πρέπει και το τιμωρεί δίκαια
όταν κάνει κάτι κακό.
Μην προδώσετε…
την πεποίθησή του
ότι η μητέρα του είναι καλός άνθρωπος,
για προσωπικό σας όφελος.
Θα πληγωθεί αν το κάνετε αυτό.
Αυτή η πληγή…
θα είναι βαθιά
και θα κάνει πολύ καιρό να κλείσει.
Δεν ήσασταν καλή μητέρα για μένα,
αλλά, τουλάχιστον,
να είστε καλή μητέρα για τον Σανγκ-χιον.
Πρέπει να φύγουμε.
Ξεκινά η ακρόαση της κυρίας Τε Σου-μι,
υποψηφίας υπουργού Δικαιοσύνης.
Παρακαλώ, ανεβείτε στο βήμα,
σηκώστε το δεξί χέρι και ορκιστείτε.
Ορκίζομαι.
"Εγώ, η υποψήφια αξιωματούχος,
ορκίζομαι να πω την αλήθεια
στην ακρόαση έγκρισης της Εθνοσυνέλευσης,
χωρίς να αποκρύψω ή να προσθέσω κάτι".
Υποψήφια υπουργός, Τε Σου-μι.
Καλώς ήρθατε.
Θέλετε να πιείτε κάτι;
Όχι, ευχαριστώ.
Θα σας ενημερώσουμε για τους όρους της εξέτασης
και θα αποχωρήσουμε.
Παρακαλώ, σας ακούμε.
ΟΡΟΙ ΕΞΕΤΑΣΗΣ ΜΑΡΤΥΡΑ
Πρώτον, ο Τσόι Σανγκ-χιον είναι μαθητής.
Αν καταθέσει στο δικαστήριο, ίσως νιώσει άβολα.
Μη δημιουργήσετε εχθρικό περιβάλλον
και μην τον πιέσετε ψυχολογικά.
Και, κυρίως,
μην τον ανακρίνετε σαν να ρωτάτε εγκληματία.
Φυσικά.
Θα είμαστε ευπρεπείς.
Δεύτερον.
Δεν επιτρέπονται ερωτήσεις σχετικά με την κυρία Τε Σου-μι.
Ακόμα κι αν την αναφέρει ο Σανγκ-χιον,
οι δικηγόροι της Χανμπάντα δεν θα αναφέρουν την κυρία Τε.
Τρίτον, την εξέταση του Σανγκ-χιον θα αναλάβει
η κυρία Γου Γιουνγκ-γου.
-Τι; -Αν δεν ακολουθήσετε
κάποιον απ' τους όρους,
ο Τσόι Σανγκ-χιον δεν θα καταθέσει.
Είστε οι δικηγόροι του Τσόι Σανγκ-χιον;
Είστε;
Με ποιο δικαίωμα
επιλέγετε τη δικηγόρο που θα εξετάσει τον μάρτυρα;
Εντάξει, λοιπόν.
Τι; Μα, κυρία…
Την εξέταση του Τσόι Σανγκ-χιον
θα την αναλάβει…
η κυρία Γου.
Θα τηρήσουμε και τους τρεις όρους, μην ανησυχείτε.
Πλησιάστε, κύριε μάρτυρα.
"Ορκίζομαι να πω την αλήθεια,
όλη την αλήθεια και μόνο την αλήθεια,
και να δεχτώ κάθε τιμωρία
αν ψευδομαρτυρήσω".
Συνήγορε, μπορείτε να ξεκινήσετε.
Γου Γιουνγκ-γου, μπορείς.
"Γου Γιουνγκ-γου, μπορείς".
Μπορείς…
Τι κάνεις;
Μάρτυρα, συστηθείτε.
Τσόι Σανγκ-χιον.
Είμαι 17 ετών.
Πηγαίνω στην πρώτη λυκείου.
Από τη νύχτα της 18ης Ιανουαρίου 2022,
μέχρι το πρωί της 19ης,
χακάρατε τη Ραόν και πήρατε αρχεία δεδομένων 40.954.173 πολιτών;
Ναι.
Γιατί το κάνατε αυτό;
Επειδή μου το ζήτησε
ο Τσαν-χονγκ.
Όταν λέτε "Τσαν-χονγκ",
εννοείτε τον συνιδρυτή και πρώην CEO της Ραόν,
τον κύριο Κιμ Τσαν-χονγκ;
Ναι.
Γνώρισα τον Τσαν-χονγκ
σε έναν διαγωνισμό κυβερνοασφάλειας.
Πάντα μου φερόταν καλά.
Αλλά μια μέρα, μου ζήτησε μια χάρη.
Είπε ότι αν χακάρω τη Ραόν και τρομάξει ο Ιν-τσέολ,
τότε ο Ιν-τσέολ
θα ξόδευε περισσότερα λεφτά
στην ανάπτυξη λογισμικών και συστημάτων ασφαλείας.
Τι κάνατε τα αρχεία με τα προσωπικά δεδομένα
που αποκτήσατε;
Τα κρυπτογράφησα και τα έδωσα στον Τσαν-χονγκ.
Μου ζήτησε να τα αποκρυπτογραφήσω, αλλά δεν το έκανα.
Για να μην μπορέσει να τα πουλήσει.
Υπάρχει πιθανότητα να τα αποκρυπτογράφησε μόνος του;
Όχι.
Απ' όσο ξέρω, δεν είναι ικανός
για κάτι τέτοιο.
Θα τιμωρηθείτε,
για το χακάρισμα και την κλοπή των δεδομένων των χρηστών της Ραόν.
Το γνωρίζετε αυτό;
Ναι.
Το γνωρίζω.
Τότε,
γιατί ομολογείτε;
Επειδή έκανα κάτι κακό.
Ζητώ συγγνώμη απ' τον Ιν-τσέολ…
και τους χρήστες της Ραόν.
Ζητώ συγγνώμη.
Ολοκλήρωσα.
ΔΙΚΑΣΤΗΡΙΟ
Λίγο μετά την ακρόαση,
έμαθα ότι ο γιος μου είχε χακάρει τη Ραόν
και υπέκλεψε τα δεδομένα των χρηστών.
Ντράπηκα.
Δεν ήξερα ότι μεγάλωσα λάθος το παιδί μου
και ήθελα να γίνω υπουργός Δικαιοσύνης για να εργαστώ για τη χώρα και τον λαό.
Χωρίς να γνωρίζω τι είχε κάνει ο γιος μου,
η Τεσάν, η δικηγορική μου εταιρεία,
κατέθεσε αγωγή εκ μέρους των χρηστών της Ραόν.
Ο γιος μου έχει μετανιώσει για τα εγκλήματά του.
Θα συνεργαστεί σε κάθε έρευνα της αστυνομίας
και θα τιμωρηθεί αναλόγως.
Σήμερα…
αποσύρω την υποψηφιότητά μου για υπουργός Δικαιοσύνης.
Πρέπει να σκεφτώ σοβαρά.
Αν και ο γιος μου δεν είναι τέλειος,
θα συνεχίσω τον ρόλο της μητέρας,
κάτι που δεν έκανα καλά, ως τώρα.
Ζητώ ειλικρινά συγγνώμη
από όλους.
Τη γλίτωσες αυτήν τη φορά.
Ο Κιμ Τσαν-χονγκ, πρώην CEO της Ραόν, ομολόγησε στην αστυνομία
ότι διέταξε τον γιο της κυρίας Τε Σου-μι
να χακάρει τη Ραόν.
Η αστυνομία βρήκε και κατέσχεσε τα 40,954,173 αρχεία
με τα κρυπτογραφημένα δεδομένα στην κατοικία του κυρίου Κιμ
και αποκάλυψε ότι δεν υπάρχουν ενδείξεις
ότι τα διέρρευσε σε κάποιον τρίτο.
Στο μεταξύ, η μήνυση των χρηστών κατά της Ραόν απορρίφθηκε
από το Αστικό Δικαστήριο
της Κεντρικής Σεούλ. Σύμφωνα με την απόφαση,
δεν υπήρξε ψυχική οδύνη από τη διαρροή των δεδομένων
εφόσον τα αρχεία κατασχέθηκαν από τις αρχές.
Η αγωγή απορρίφθηκε;
Άρα, κερδίσατε, έτσι;
Ναι.
Αν χάναμε, θα πληρώναμε τρία τρις γουόν αποζημίωση,
αλλά κερδίσαμε χάρη στους δικηγόρους μας.
Εις υγείαν!
Στα τρία τρις που γλυτώσαμε!
-Γεια μας! -Γεια μας!
Καλώς ήρθατε!
Κύριε Τζουνγκ!
Έφτιαξα μπόλικο χυλό με αβαλόνες επειδή έμαθα ότι θα έρθετε.
Σ' ευχαριστώ.
Παρακαλώ.
Από εδώ, η κυρία Ντονγκ Γκέου-ραν.
Ναι.
Καθίστε εδώ.
Εντάξει.
Φάτε.
Ευχαριστώ.
Ευχαριστούμε.
Καλή όρεξη.
Έμαθα για τη δίκη της Ραόν.
Ήταν μεγάλη νίκη.
Σαν χθες μου φαίνεται που αυτοί οι τρεις ήταν πρωτάρηδες.
Η καρδιά μου είναι τόσο…
Μεγαλώσατε πολύ.
Ευχαριστούμε.
Όλα έγιναν χάρη σ' εσάς.
Θα γυρίσετε στη Χανμπάντα, κύριε Τζουνγκ;
Ναι. Τι;
Ναι; Όχι.
Δεν ξέρω.
Τι;
Τίποτα. Το σκέφτομαι ακόμα.
Σας αρέσει
-που δουλεύετε στη Χανμπάντα; -Ορίστε;
Βασικά…
Τι είναι αυτά που τους ρωτάς;
Τι θέλεις να πουν μπροστά μου;
Ότι δεν τους αρέσει;
Βασικά…
Εμένα μ' αρέσει.
Ακόμα κι αν δεν ήταν μπροστά ο κύριος Τζουνγκ,
το ίδιο θα έλεγα.
Ναι.
Πάλι καλά.
Στην υγειά μας, τι ανακούφιση!
-Πάλι καλά! -Υγεία!
Θεέ μου, τι ανακούφιση.
-Υγεία! -Υγεία!
-Γεια μας! -Γεια μας!
-Καλό, έτσι; -Ναι, πολύ καλό.
-Πολύ καλό. -Φοβερό.
Ποιος θα πληρώσει;
Να σας πω…
-Ο Τζουνγκ Μιονγκ-σέοκ! -Ο Τζουνγκ Μιονγκ-σέοκ!
Ευχαριστώ!
Ευχαριστούμε!
ΓΚΙΜΠΑΠ ΓΟΥ ΓΙΟΥΝΓΚ-ΓΟΥ
Ένα γκιμπάπ Γου Γιουνγκ-γου, παρακαλώ.
Εντάξει.
Το έχω έτοιμο.
Πρέπει να προστεθεί ένα νέο συναίσθημα στην αφίσα.
Ένα νέο συναίσθημα;
Ποιο;
Δεν είμαι σίγουρη ποιο συναίσθημα νιώθω σήμερα το πρωί.
Δεν είναι ικανοποίηση,
ούτε απόλαυση.
Ούτε χαρά.
Τότε, τι είναι;
Από σήμερα,
είμαι η Γου Γιουνγκ-γου, δικηγόρος πλήρους απασχόλησης στη Χανμπάντα.
Διαβάζεται και ορθά και ανάποδα.
Άννα, Σάββας, Σέρρες, σοφός, Γου Γιουνγκ-γου.
Πλήρης απασχόληση;
Ανανέωσες τη σύμβασή σου;
Ναι.
Τέλεια.
Γιατί δεν μου το είπες νωρίτερα;
Σ' το λέω τώρα.
Εντάξει.
Γιουνγκ-γου μου.
Είμαι περήφανος για σένα.
Δεν είναι χαρά αυτό που νιώθεις;
Εγώ είμαι πανευτυχής.
Κι εγώ είμαι ευτυχισμένη.
Αλλά δεν νομίζω ότι είναι μόνο αυτό.
Νιώθεις περήφανη;
Δεν νομίζω ότι είναι αυτό.
-Νιώθεις αξιέπαινη; -Όχι.
-Αξιοθαύμαστη; -Όχι.
Θες να νιώθω ότι μπορώ να πεθάνω ήσυχος,
επειδή η κόρη μου είναι αξιοσέβαστη;
Δεν πλησιάζουμε στην απάντηση που ψάχνω.
Τέλεια.
Τα λέμε μετά.
Εντάξει.
Η κόρη μου μεγάλωσε.
Ένα, δύο, τρία.
Ένα, δύο, τρία. Ένα, δύο…
Ένα, δύο, τρία.
Ένα, δύο…
Κυρία Γου!
Αισθάνομαι ολοκληρωμένη!
Τι;
Αυτό νιώθω από το πρωί.
Νιώθω ολοκληρωμένη!
Υποτιτλισμός: Αλέξης Γραμμένος